open-index/open-wikipedia-markdown huggingface dataset:
লাবণী

**লাবণী** (, ) হল ভারতের মহারাষ্ট্র প্রদেশে প্রচলিত একপ্রকার জনপ্ৰিয় লোকসঙ্গীত ও নৃত্যের ধারা। এটি মূলত পারম্পরিক গান ও নৃত্যের একটি সংমিশ্ৰণ, যা বিশেষ করে ঢোলক নামক একটি বিশেষ বাদ্যের সাথে পরিবেশন করা হয়। লাবণী সাধারণত শক্তিশালী ছন্দের জন্য উল্লেখযোগ্য। মারাঠী লোক-থিয়েটারের বিকাশে এর যথেষ্ট অবদান রয়েছে। মহারাষ্ট্ৰ ও দক্ষিণ মধ্য প্ৰদেশে একদল নয়-গজ দীর্ঘ শাড়ি পরিহিতা নারী প্ৰদৰ্শনকারী এটি পরিবেশন করে। নৃত্যের গানগুলো দ্ৰুত লয়ে পরিবেশন করা হয়।

## ব্যুৎপত্তি
একটি ঐতিহ্য অনুসারে, লাবণী শব্দটি লাবণ্য শব্দ থেকে উদ্ভূত হয়েছে যার অৰ্থ হচ্ছে সৌন্দৰ্য। অন্য একটি ঐতিহ্য অনুসারে এটি মারাঠি শব্দ *লাবেনে* থেকে উদ্ভূত হয়েছে।

## ইতিহাস ও ধারাসমূহ
পরম্পরাগতভাবে, লোকনৃত্যের এই ধারাতে সমাজ, ধৰ্ম ও রাজনীতির মতো বিভিন্ন বিষয় নিয়ে আলোচনা করা হয়। লাবণীর গানগুলো সাধারণত অনুভূতি ও প্ৰেমমূলক হয় এবং সংলাপগুলো সামাজিক-রাজনৈতিক ভাবে তীব্ৰ হয়। মূলত, একে ক্লান্ত সৈন্যদের মনোরঞ্জন ও মনোবল বাড়ানোর জন্য ব্যবহার করা হয়েছিল। নৃত্যের সাথে গানগুলো সাধারণত কিছুটা অশ্লীল ও প্রেমমূলক হয়। লাবণী দুই প্ৰকারের, একটি হলো নিৰ্গুণী লাবণী (দাৰ্শনিক) এবং অপরটি হলো শৃঙ্গারি লাবণী (বিলাসী)। নিৰ্গুনী লাবণী ভক্তিমূলক সংগীতরূপে ভারতের মালব অঞ্চলে জনপ্ৰিয়।

লাবণী দুটি পৃথক প্ৰদৰ্শনে বিকশিত হয়েছিল, যেমন- ফাডাচি লাবণী ও বৈঠকিচি লাবণী।

## পোশাক
লাবণী পরিবেশনকারী মহিলারা প্ৰায় ৯ গজ দৈৰ্ঘ্যের একটি শাড়ি পরিধান করে। তারা চুলে একটি খোপা বাঁধে ও বেশকিছু গহনা পরে যার ভিতরে আছে নেকলেস, কানের ফুল, ঝুমকা, কোমরপাট্টা, খারু ইত্যাদি। তারা সাধারণত কপালে গাঢ় লাল রঙা বড় টিপ লগায়। তারা পরনে থাকা শাড়িটিকে নাওয়ারি বলে ডেকে থাকে। শাড়িটি অন্যান্য প্রকারের শাড়ির তুলনায় অধিক আরামদায়ক হয়ে থাকে।

## তথ্যসূত্র

বিষয়শ্রেণী:ভারতীয় সঙ্গীত
বিষয়শ্রেণী:মহারাষ্ট্রের সংস্কৃতি
বিষয়শ্রেণী:ভারতের নৃত্য
বিষয়শ্রেণী:মারাঠি সঙ্গীত
বিষয়শ্রেণী:ভারতে পরিবেশন শিল্পকলা
চিরায়ত বলবিজ্ঞানের ইতিহাস

এই নিবন্ধটি **[[চিরায়ত বলবিজ্ঞান|চিরায়ত বলবিজ্ঞানের]] ইতিহাস** সম্পর্কিত।

## চিরায়ত বলবিজ্ঞানের অগ্রদূত
### প্রাচীন ধারণা

প্রাচীন গ্রীক দার্শনিক, বিশেষত এরিস্টটলই প্রথম প্রস্তাব করেছিলেন যে বিমূর্ত নীতি প্রকৃতিকে পরিচালনা করে। অ্যারিস্টটল তার *[[অন দ্য হ্যাভেনস]]* গ্রন্থে যুক্তি দিয়েছিলেন যে, পার্থিব বস্তুসমূহ তাদের "প্রাকৃতিক স্থানে" উত্থিত বা পতিত হয় এবং একটি তত্ত্ব হিসাবে সঠিকভাবে বলেছিল যে, কোনও বস্তুর পতনের গতি তার ওজনের সাথে সমানুপাতিক এবং মাধ্যমের ঘনত্বের সাথে ব্যস্তানুপাতিক।

এরিস্টটল যুক্তি ও পর্যবেক্ষণে বিশ্বাসী হলেও পরীক্ষামূলক বৈজ্ঞানিক পদ্ধতি বিকশিত হয়েছিল আরও আঠারো শতাধিক বছর পর ফ্রান্সিস বেকনের হাতে যা তিনি *ভাক্সেশন অব নেচার* বলে অভিহিত করেছিলেন।

এরিস্টটল প্রাকৃতিক গতি এবং জোর প্রয়োগের ফলে সৃষ্ট গতির মধ্যে পার্থক্য দেখেছিলেন এবং তিনি বিশ্বাস করতেন যে 'শূন্যস্থানে' স্থির বস্তু স্থির থাকবে  এবং গতিশীল বস্তু সমগতিতে চলতে থাকবে। এভাবে বিবেচনা করলে, এরিস্টটলই সর্বপ্রথম জড়তার সূত্রের দিকে অগ্রসর হয়েছিলেন। তবে তিনি বিশ্বাস করেছিলেন যে শূন্যস্থানের উপস্থিতি অসম্ভব কারণ আশেপাশের বাতাস তাড়াতাড়ি তা পূরণ করতে ছুটে আসবে। তিনি আরও বিশ্বাস করতেন যে প্রয়োগকৃৎ বল অপসারণের পর কোনও বস্তুর অপ্রাকৃতিক দিকে যাওয়া বন্ধ হয়ে যাবে। পরবর্তীকালে এরিস্টটোলীয়রা ধনুক থেকে নিক্ষেপের পর কেন একটি তীর বায়ুতে উড়ে যেতে থাকে তার একটি বিশদ ব্যাখ্যা তৈরি করে। তারা প্রস্তাব দিয়েছিল যে ধনুক থেকে নিক্ষেপের মুহূর্তে তীর একটি শূন্যস্থান সৃষ্টি করে, যাতে বায়ু ছুটে যায় এবং পেছন থেকে তীরটিকে ধাক্কা দেয়। এরিস্টটলের বিশ্বাসগুলি স্বর্গের সুষম বৃত্তীয় গতির পরিপূর্ণতার বিষয়ে প্লেটোর শিক্ষার দ্বারা প্রভাবিত হয়েছিল। ফলস্বরূপ, তিনি একটি প্রাকৃতিক ব্যবস্থা সম্পর্কে কল্পনা করেছিলেন যাতে স্বর্গীয় গতিসমূহ অপরিহার্যভাবে নিখুঁত যা পরিবর্তনশীল উপাদানের পার্থিব জগতের বিপরীত।

গ্যালিলিও পরে পর্যবেক্ষণ করেন যে, "বায়ুর বাঁধা দুইভাবে প্রদর্শিত হয়: প্রথমত, অধিক ঘনত্বের বস্তুর তুলনায় কম ঘনত্বের বস্তুর ক্ষেত্রে বৃহত্তর প্রতিবন্ধকতা সৃষ্টির মাধ্যমে, এবং দ্বিতীয়ত, একই বস্তু ধীর গতিতে থাকাকালে যে বাঁধা প্রদান করে দ্রুত গতিতে থাকাকালে তার থেকে বৃহত্তর বাঁধা প্রদানের মাধ্যমে"।

## আরও দেখুন
* বলবিজ্ঞান

## তথ্যসূত্র

বিষয়শ্রেণী:পদার্থবিজ্ঞানের ইতিহাস
বিষয়শ্রেণী:চিরায়ত বলবিজ্ঞান
বিষয়শ্রেণী:আইজ্যাক নিউটন
টিপ্পানি

**টিপ্পানি** হল ঐতিহ্যবাহী লোক নৃত্যের একটি রূপ, এটি ভারতের গুজরাতের সৌরাষ্ট্রের চোরওয়াড় এবং বেরাবল অঞ্চল থেকে উদ্ভূত হয়েছিল। এটি ‘মাতলা নাচ’ বা ‘টিপ্পানি নৃত্য’ নামেও পরিচিত। এই নৃত্যরূপটি হোলি ও দিওয়ালি জাতীয় হিন্দু উৎসব বা গুজরাতি সম্প্রদায়ের বিবাহ অনুষ্ঠানের সময় অনুশীলন করা হয়। ভারতের সমসাময়িক সময়ে টিপ্পানি নৃত্যের একটি সম্মানিত অবস্থান রয়েছে। গুজরাতিরা তাদের পারিবারিক বিবাহ অনুষ্ঠানের অংশ হিসাবে এই নৃত্যটি সম্পাদন করে। এই নৃত্যরূপটি আমেরিকা যুক্তরাষ্ট্রের ভার্জিনিয়ার এশিয়ান আমেরিকান সোসাইটি দ্বারা পরিবেশিত হয়েছিল।

## ব্যুৎপত্তি
এই নৃত্যের জন্য প্রয়োজনীয় *টিপ্পানি* প্রায় ১৭৫ সেন্টিমিটার দীর্ঘ দুটি কাঠি দিয়ে তৈরি। বিপরীতে সারিগুলিকে আরও শক্তিশালী করার জন্য এগুলি নীচের প্রান্তে *গার্বো* নামক একটি কাঠের বা লোহার বর্গের সাথে যুক্ত। প্রাচীনকালে ঘর বা মেঝের ভিত্তিতে চাপ দিয়ে চুন প্রবেশ করাতে এটি ব্যবহৃত হত। এই নাচের সূচনা হয়েছিল কোলি সম্প্রদায়ের মহিলা শ্রমিকদের মধ্যে।  তারা পাথর ভাঙা এবং জমি সমতল করার সময় কাজের একঘেয়েমি এড়ানোর জন্য লোক সঙ্গীত গাইত। 
কাজকে আকর্ষণীয় করতে এবং তাদের ভারী কাজের বোঝা স্বচ্ছন্দ করতে তারা এই নৃত্যটি সম্পাদন করত।

## নৃত্য
নৃত্যটি বিশেষভাবে মহিলারাই পরিবেশন করে। লোক গানের সঙ্গে সঙ্গে মহিলাদের দুটি বিপরীতে সারি মেঝেতে *টিপ্পানি* ঠুকে নৃত্য করে। * তুরি * এবং * থালি * (কাঁসার থালা) সংগীত তৈরি করতে ব্যবহৃত হয়। জাঞ্জ, [তাল (বাদ্যযন্ত্র)|[মঞ্জিরা]], তবলা, ঢোল এবং সানাই হল সংগীতের জন্য ব্যবহৃত প্রধান বাদ্যযন্ত্র। এটি উৎসব এবং বিবাহের সময় প্রদর্শিত হয়।

একই তালে টিপ্পানি মাটিতে ঠুকে এবং গান গেয়ে নাচ শুরু হয় ধীরে লয়ে। ক্রমশ লয় দ্রুত হতে থাকে, নৃত্যশিল্পীরা পর্যায়ক্রমে টিপ্পানি দিয়ে মাটিতে আঘাত করে, এবং তারপরে নৃত্যভঙ্গিমা শুরু করে। নাচের সমাপ্তির দিকে, সমস্ত মহিলা সারিবদ্ধ হয়ে যায় এবং খুব দ্রুত সশব্দে মাটিতে আঘাত করে। নৃত্য রূপটির বিশেষ বৈশিষ্ট্য হল গতিময়তা এবং সুরের মূর্ছনায় গতিময় পদবিন্যাস ও টিপ্পানির ক্রমবর্ধমান চলন। 

## তথ্যসূত্র

বিষয়শ্রেণী:ভারতের নৃত্য
বিষয়শ্রেণী:ভারতীয় সংস্কৃতি
বিষয়শ্রেণী:গুজরাতের লোকনৃত্য
দাণ্ডিয়া রাস

**দাণ্ডিয়া রাস** (), **রাস** বা **ডাণ্ডিয়া রাস** হল ভারতের গুজরাত রাজ্যে উদ্ভূত ও নবরাত্ৰি উৎসবে প্ৰদৰ্শনকৃত জনপ্ৰিয় একপ্রকার সামাজিক তথা ধৰ্মীয় লোকনৃত্য। রাজস্থানের মারওয়ার অঞ্চলেও এই নৃত্য প্ৰদৰ্শন করা হয়। দাণ্ডিয়া রাস নাচে পুরুষ ও মহিলারা হাতে সরু ও হালকা লাঠি নিয়ে বৃত্তাকারে নৃত্য প্ৰদৰ্শন করে থাকে। তারা নৃত্যকালে ব্যবহার করা এই লাঠিকে ডালক দাণ্ডিয়া (ডাণ্ডিয়া) বলে ডাকে। ডালক দাণ্ডিয়াগুলোতে নিয়মিত আঘাত করে এই নৃত্য করা হয়। এতে একরকম দ্যোতনা ও শব্দের সৃষ্টি হয়।
## নামের উৎপত্তি

"রাস" শব্দটি "রস" শব্দ থেকে এসেছে, যা আবেগ ও অনুভূতির সাথে সম্পর্কিত একটি নান্দনিক ভারতীয় ধারণা। কপিলা বাতস্যায়নের মতে রাসের নান্দনিক তত্ত্বে ভারতীয় শিল্পকলাকে অন্তর্নিহিত একতা প্রদান করে। আরেকটি মতে ডাণ্ডিয়া বা দাণ্ডিয়া শব্দটি মূল "দণ্ড" বা "ডাণ্ডা" শব্দ থেকে এসেছে, যার অর্থ হচ্ছে সরু লাঠি। গুজরাতে একে সাধারণত শুধু রাস বলেই ডাকা হয়।
## ইতিহাস
দেবী দুর্গার সন্মানে দাণ্ডিয়া রাস প্রদর্শন করা হয়। দাণ্ডিয়া রাস প্রকৃতপক্ষে দেবী দুর্গা এবং মহিষাসুরের মাঝে ঘটা যুদ্ধের একটি নাট্যরূপ। এই নৃত্যকে 'তরোয়াল নৃত্য' বলেও ডাকা হয়। নৃত্যে ব্যবহার করা দাণ্ডিয়া বা লাঠি দেবী দুর্গার তরোয়ালের প্রতিনিধিত্ব করে। নৃত্যটি বর্তমানে গুজরাতর নবরাত্রির একটি গুরুত্বপূর্ণ অংশের পাশাপাশি অন্যান্য শস্য সম্পর্কিত উৎসবের সঙ্গে জড়িত।

## প্রকারভেদ

দাণ্ডিয়া রাস, গোপগুণ্ঠন ছলঙা রাস ও মের ডাণ্ডিয়া রাস হচ্ছে রাসের জনপ্রিয় কয়েকটি রূপ। গুজরাতের সৌরাষ্ট্রে পুরুষদের পরিবেশন করা রাস ও মহিলাদের করা নৃত্যকে রাসদা নামে অভিহিত করা হয়। রাসে নৃত্যের উপাদান অধিক বিশিষ্ট এবং রাসদাতে সংগীত অধিক বিশিষ্ট বলে বিবেচিত হয়।

## বিন্যাস

পুরুষ ও মহিলারা পরম্পরাগতভাবে দাণ্ডিয়া-রাসে যোগদান করে ও জোড়ায় জোড়ায় নৃত্য করে। অর্থাৎ নৃত্যটিতে যুগ্ম সংখ্যায় শিল্পী থাকা বাঞ্ছনীয়। সাধারণত দুটি সারি গঠন করা হয় এবং সঙ্গীরা পরস্পরের মুখোমুখি হয়। সারিগুলো ঘড়ির কাঁটার অভিমুখ অনুযায়ী এগোতে থাকে এবং প্রতিটি ব্যক্তি তার সঙ্গীর লাঠিতে আঘাত করে এগোয়, তারপরে পাশের দুটি লোকের দিকে চলে। সারির শেষে প্রতিটি বিপরীত রেখার সাথে পরিবর্তন করা হয় ও নতুন সারি যুক্ত হয়, তাই চলাচল অবিচ্ছিন্ন থাকে। দাণ্ডিয়ার সংগীত প্রথমে ধীর লয়ে আরম্ভ হয়। এটি কাহারবা নামে একটি অষ্টতাল সময় চক্র এবং নিম্নলিখিত পদ্ধতিতে সঞ্চালিত হয়: 
প্রথম তালে নিজের লাঠিগুলো একসাথে আঘাত করা হয়, তারপরে সঙ্গীর সাথে ডান লাঠি, তারপরে বাম লাঠিকে (বা একই লাঠি যদি একটি লাঠিই ব্যবহার করা হয়) আঘাত করা হয়। তারপরে প্রত্যেকে ডান দিকের লাঠিগুলোতে আঘাত করার জন্য সঙ্গীর দিকে ফিরে ফিরে নতুন জায়গায় এবং নতুন সঙ্গীর কাছে দুটি জায়গায় যাওয়ার আগে একসাথে নিজের লাঠিগুলি আঘাত করতে বাম দিকে ফিরে যায়।

## তথ্যসূত্র

বিষয়শ্রেণী:ভারতের নৃত্য
বিষয়শ্রেণী:ভারতের লোক উৎসব
বিষয়শ্রেণী:উত্তরপ্রদেশের সংস্কৃতি
বিষয়শ্রেণী:গুজরাতের লোকনৃত্য
বিষয়শ্রেণী:রাজস্থানের লোকনৃত্য
ম্যাজিক (২০২১-এর চলচ্চিত্র)

***ম্যাজিক*** একটি বাংলা ভাষার ভারতীয় মনস্তাত্ত্বিক রোমাঞ্চকর চলচ্চিত্র, যেটি পরিচালনা করেছেন রাজা চন্দ এবং প্রযোজনা করেছেন সুমন সেনগুপ্ত। এতে অভিনয় করছেন অঙ্কুশ হাজরা, ঐন্দ্রিলা সেন, পায়েল সরকার। যা এসএসজি এন্টারটেইনমেন্টের ব্যানারে ১২ ফেব্রুয়ারী, ২০২১-এ চলচ্চিত্রটি মুক্তি পায়।

## সারমর্ম
গল্পটি শুরু হয় একটি বালক ইন্দ্র দিয়ে, যে বিষণ্ণ অবস্থায় আছে কিন্তু যাদু ভালোবাসে। তার জীবনে কিছু জাদুকরী পরিবর্তন আসে যখন সে তার অফিস থেকে একটি মেয়ে কৃতির প্রেমে পড়ে। প্রেমে পড়ার পর ইন্দ্র বুঝতে পারে যে তার আগের জীবনে কৃতির সাথে তার কিছু সম্পর্ক ছিল এবং সেখান থেকে ছবিটি মোড় নেয়।

## অভিনয়শিল্পী
* ইন্দ্র চরিত্রে অঙ্কুশ হাজরা
* কৃতি চরিত্রে ঐন্দ্রিলা সেন
* পায়েল সরকার
* পিয়ান সরকার
* বিদিপ্তা চক্রবর্তী
* দেবশঙ্কর হালদার

## তথ্যসূত্র

## বহিঃসংযোগ
*

বিষয়শ্রেণী:২০২১-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:ভারতীয় মনস্তাত্ত্বিক রোমাঞ্চকর চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:রাজা চন্দ পরিচালিত চলচ্চিত্র
বিষয়শ্রেণী:জাদু এবং জাদুকরদের নিয়ে নির্মিত চলচ্চিত্র
লখনউ ক্যান্টনমেন্ট বিধানসভা কেন্দ্র

**লখনউ ক্যান্টনমেন্ট** ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের ক্যান্টনমেন্ট অংশ নিয়ে গঠিত।

লখনউ ক্যান্টনমেন্ট, লখনউ লোকসভা কেন্দ্রের পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৫ নম্বর।

বর্তমানে এই আসনটি সুরেশ চন্দ্র তিওয়ারির দখলে, যিনি ২০১৯ সালে উপনির্বাচনে জয়লাভ করেন। ২০১৯ সালে এলাহাবাদ লোকসভা নির্বাচনে **ডঃ রীতা বহুগুণা জোশী** জয়লাভ করলে, এই আসনটি খালি হয় ও এতে উপনির্বাচন হয়। এর আগে ২০১৭ সালের সাধারণ নির্বাচনে সমাজবাদী পার্টি প্রার্থী **অপর্ণা যাদবকে** ৩৩,৭৯৬টি ভোটের ব্যবধানে হারিয়ে ডঃ রীতা বহুগুণা জোশী জয়ী হয়েছিলেন।

## বিধানসভার সদস্য

## তথ্যসূত্র

বিষয়শ্রেণী:লখনউর বিধানসভা কেন্দ্র
পীর্কনকরনাই

**পীর্কনকরনাই** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে পীর্কনকরনাইয়ের জনগণনা ছিলো ১৭,৫২১ জন৷ শহরটিতে রয়েছে ১৬ টি ওয়ার্ড৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী পীর্কনকরনাইয়ের মোট জনসংখ্যা ২৯,২৫০ জন, যেখানে ১৪,৭৪৯ জন পুরুষ ও ১৪,৫০১ জন নারী৷ অর্থাৎ প্রতিহাজার পুরুষে ৯৮৩ জন নারীর বাস৷ মোট পরিবার সংখ্যা ৭,৪৮৮ টি৷ ছয় বছর অনূর্ধ্ব শিশু সংখ্যা ৩,০৮২, যা মোট জনসংখ্যার ১০.৫৪ শতাংশ৷ পীর্কনকরনাইয়ের মোট সাক্ষরতার হার ৯২.০০ শতাংশ, যেখানে পুরুষ সাক্ষরতার হার ৯৫.৫৪ শতাংশ ও নারী সাক্ষরতার হার ৮৮.৪৭ শতাংশ৷ জনসংখ্যার ১৬.২ শতাংশ তফসিলি জাতি ও ০.৬০ শতাংশ তফসিলি উপজাতির অন্তর্ভুক্ত৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
শিরা হৃৎপিন্ড

যে ধরনের হৃৎপিণ্ডের মধ্য দিয়ে শুধুমাত্র কার্বন ডাই অক্সাইড সংবলিত রক্ত প্রবাহিত হয়, তা ভেনাস হার্ট বা শিরা হৃৎপিণ্ড নামে পরিচিত। এটি শিরা হতে রক্ত গ্রহণ করে অক্সিজেনেশনের জন্য রক্ত পাম্প করে। সাধারণত মাছের সংবহনতন্ত্রে এরূপ হৃৎপিণ্ড দেখা যায়।

## রক্ত সংবহন পদ্ধতি

শিরা হৃৎপিণ্ডের মাধ্যমে রক্ত বদ্ধ সংবহন পদ্ধতিতে সঞ্চালিত হয়। শিরা হৃৎপিণ্ড একচক্রীয় এবং একটি মাত্র চক্র অনুসরণ করার মাধ্যমে এটি সমগ্র দেহে রক্ত পরিবহন করে৷ এজন্য শিরা হৃৎপিণ্ড এক চক্র হৃৎপিণ্ড নামেও পরিচিত। অক্সিজেনবিহীন রক্ত শরীর থেকে প্রথমে অ্যাট্রিয়ামে (অলিন্দ) যায়। এরপরে সেই রক্তই ভেন্ট্রিকলে (নিলয়) পৌঁছে। অতঃপর রক্ত ফুলকার মাধ্যমে পরিশোধিত হয় বা অক্সিজেনপ্রাপ্ত হয় ও সারা শরীরে প্রবাহিত হয়।

অন্যান্য হৃৎপিণ্ডের মত শিরা হৃৎপিণ্ডও সমগ্র দেহে অক্সিজেন, পুষ্টি উপাদান, হরমোন ইত্যাদি পরিবহন করে এবং বিপাকীয় বর্জ্য দূর করে।

## গঠন
শিরা হৃৎপিণ্ড মানুষের হৃৎপিণ্ডের মতো চার প্রকোষ্ঠ বিশিষ্ট নয় বরং এটি দুই প্রকোষ্ঠ বিশিষ্ট। শিরা হৃৎপিণ্ডের ডান দিকে অ্যাট্রিয়াম বা অরিকল (অলিন্দ) ও ভেন্ট্রিকল (নিলয়) অবস্থিত। 

মানব হৃদপিণ্ড ডান অলিন্দ ও ডান নিলয়, বাম অলিন্দ ও বাম নিলয় নিয়ে গঠিত। মানুষের হৃদপিন্ডে শুদ্ধ ও অশুদ্ধ রক্ত মিশে যায় না কিন্তু শিরা হৃৎপিণ্ডে শুদ্ধ ও অশুদ্ধ রক্ত মিলেমিশে যায়।

## তথ্যসূত্র

বিষয়শ্রেণী:মাছের শারীরস্থান
ফ্রান্স–ভারতের সম্পর্ক

**ফ্রান্স–ভারত সম্পর্ক** হল ফ্রান্স ও ভারতের দ্বিপাক্ষিক সম্পর্ক, দুটি দেশ ঐতিহ্যগতভাবে ঘনিষ্ঠ ও বন্ধুভাবাপন্ন। উভয় দেশের একে অপরের সাথে 'বিশেষ সম্পর্ক' রয়েছে, হডসন ইনস্টিটিউটের একজন গবেষক ২০১৯ সালের আগস্ট মাসে ফ্রান্সকে  "ভারতের নতুন সেরা বন্ধু" হিসাবে অভিহিত করেন। উভয় রাষ্ট্রের বাণিজ্য সম্পর্কের এক শতাব্দী প্রাচীন ইতিহাস রয়েছে। সপ্তদশ শতাব্দী থেকে ১৯৫৪ সাল পর্যন্ত ফ্রান্স ভারতীয় উপমহাদেশে পনিবেশিক উপস্থিতি বজায় রেখেছিল; পুদুচেরি, এর প্রাক্তন ভারতীয় অঞ্চলগুলির মধ্যে অন্যতম এবং ফরাসি ভ্রমণকারীদের ভারতে জনপ্রিয় একটি পর্যটন কেন্দ্র।

১৯৯৯ সালে কৌশলগত অংশীদারত্ব প্রতিষ্ঠার সাথে সাথে, প্রতিরক্ষা, পারমাণবিকের শক্তি ও মহাকাশের মতো কৌশলগত ক্ষেত্রগুলিতে রাষ্ট্রীয় প্রধান/সরকার প্রধান স্তরে নিয়মিত উচ্চ-স্তরের বিনিময় ও ক্রমবর্ধমান বাণিজ্যিক বিনিময়ের মাধ্যমে দ্বিপাক্ষিক সহযোগিতার সকল ক্ষেত্রে গুরুত্বপূর্ণ অগ্রগতি হয়। ফ্রান্সই প্রথম দেশ, যেটি পারমাণবিক জ্বালানি সংস্থা ও নিউক্লিয়ার সাপ্লায়ার্স গ্রুপের দেওয়া মওকুফের পর ভারতের সাথে পরমাণু শক্তি নিয়ে একটি চুক্তি করে, ভারতকে আন্তর্জাতিক সম্প্রদায়ের সাথে পূর্ণ বেসামরিক পারমাণবিক সহযোগিতা পুনরায় চালু করতে সক্ষম করে। বাণিজ্য ও বিনিয়োগ, সংস্কৃতি, বিজ্ঞান ও প্রযুক্তি এবং শিক্ষার মতো ক্ষেত্রেও ক্রমবর্ধমান ও বিস্তৃত সহযোগিতা রয়েছে। আঞ্চলিক গণতন্ত্র দ্বারা নেতৃত্বাধীন ফ্রান্স বহুবিধ বিশ্বে ভারতের লক্ষ্যকে নিয়মিত সমর্থন করেছে।

## তথ্যসূত্র

## বহিঃসংযোগ

বিষয়শ্রেণী:ফ্রান্স–ভারত সম্পর্ক
বিষয়শ্রেণী:ভারতের দ্বিপাক্ষিক সম্পর্ক
বিষয়শ্রেণী:ফ্রান্সের দ্বিপাক্ষিক সম্পর্ক
বিষয়শ্রেণী:উপনিবেশবাদী ও প্রাক্তন উপনিবেশের মধ্যে সম্পর্ক
ভারত–যুক্তরাজ্যের সম্পর্ক

**ভারত–যুক্তরাজ্য সম্পর্ক** ভারত ও যুক্তরাজ্যের মধ্যে আন্তর্জাতিক সম্পর্ককে বোঝায়, যা **ভারতীয়–ব্রিটিশ সম্পর্ক** বা **ইন্দো-ব্রিটিশ** সম্পর্ক হিসাবেও পরিচিত। লন্ডনে ভারতের একটি হাই কমিশন এবং বার্মিংহাম ও এডিনবার্গে দুটি কনস্যুলেট রয়েছে।  
নতুন দিল্লিতে যুক্তরাজ্যের একটি হাই কমিশন এবং কলকাতা, মুম্বই, চেন্নাই, ব্যাঙ্গালোর ও হায়দরাবাদে মোট পাঁচটি উপ হাই কমিশন রয়েছে। উভয় রাষ্ট্রই কমনওয়েলথ অফ নেশনস-এর পূর্ণ সদস্য।

যুক্তরাজ্যে ভারতীয়দের জনসংখ্যা ১.৫ মিলিয়নেরও বেশি। যুক্তরাজ্যের প্রাক্তন প্রধানমন্ত্রী ডেভিড ক্যামেরন ২০১০ সালে ভারতীয়–ব্রিটিশ সম্পর্ককে "নতুন বিশেষ সম্পর্ক" হিসাবে বর্ণনা করেন।
## ইতিহাস
### ইস্ট ইন্ডিয়া কোম্পানি (১৬০০–১৮৫৭)
টিউডর ইংল্যান্ড ও মুঘল ভারতের মধ্যে ১৬০০ সালে বাণিজ্য প্রতিষ্ঠিত হয়, যখন সম্রাট আকবরের মুঘল দরবারে প্রথম এলিজাবেথ কর্তৃক  মূল্যবান উপহার প্রেরণের মধ্যমে নবগঠিত ইস্ট ইন্ডিয়া কোম্পানি একটি রাজকীয় সনদ লাভ করে। ১৭০৭ সালে মোঘল সম্রাট আওরঙ্গজেবের সময়ে, বিশ্বের জিডিপির ২৫ শতাংশ অংশীদারিত্বের সাথে ভারত শীর্ষস্থানীয় প্রস্তুতকারক বা উৎপাদক ছিল। ব্রিটিশরা ভারত ছাড়ার সময় বিশ্বের জিডিপিতে ভারতের অংশীদারতা ছিল ৪% এর কাছাকাছি। আঠারো শতকে ইস্ট ইন্ডিয়া কোম্পানি ভারতে আরও বেশি প্রভাব অর্জন করতে শুরু করে। ১৭৫৭ খ্রিষ্টাব্দে পলাশীর যুদ্ধ বাংলা বিজয়ের দিকে পরিচালিত করে এবং ১৮৫৭ সালে ভারতীয় রাজ্যের সাথে বিভিন্ন চুক্তি ও যুদ্ধের পরে (যেমন টিপু সুলতানের সাথে অ্যাংলো-মাইসোর যুদ্ধ, অ্যাংলো-মারাঠা যুদ্ধ ও অ্যাংলো-শিখ যুদ্ধ) ইস্ট ইন্ডিয়া কোম্পানি ভারতীয় উপমহাদেশের বেশিরভাগ অংশ নিয়ন্ত্রণ শুরু করে। ১৮৫৭ সালের ভারতীয় বিদ্রোহের পরে, যেখানে ভারতীয় সিপাহীরা তাদের ব্রিটিশ অফিসারদের বিরুদ্ধে বিদ্রোহ করেছিল, পরের বছর ইস্ট ইন্ডিয়া কোম্পানি বিলুপ্ত হয়ে যায়। ব্রিটিশ ইস্ট ইন্ডিয়া কোম্পানির সম্পদ এত বিশাল হয়ে উঠল যে ব্রিটিশ সরকার পদক্ষেপ নেওয়ার সিদ্ধান্ত নেয়। ভারত এশিয়া জুড়ে ব্রিটিশ সাম্রাজ্যের সম্প্রসারণের মূল ঘাঁটি হিসাবে কাজ করেছিল এবং সাম্রাজ্যের সবচেয়ে গুরুত্বপূর্ণ উপনিবেশ ও আয়ের প্রধান উৎস হিসাবে থাকে স্বাধীনতা পর্যন্ত। ১৮৭৬ সালে রানী ভিক্টোরিয়া ভারতের সম্রাট হন। একটি ছোট ব্যবসায়ের ঘাঁটি থেকেই ভারত ব্রিটিশ মুকুটের রত্নে পরিণত হয়েছিল।

## তথ্যসূত্র

## বহিঃসংযোগ

বিষয়শ্রেণী:ভারত–যুক্তরাজ্য সম্পর্ক
বিষয়শ্রেণী:ভারতের দ্বিপাক্ষিক সম্পর্ক
বিষয়শ্রেণী:যুক্তরাজ্যের দ্বিপাক্ষিক সম্পর্ক
বিষয়শ্রেণী:উপনিবেশবাদী ও প্রাক্তন উপনিবেশের মধ্যে সম্পর্ক
ভারত–রাশিয়া সম্পর্ক

**ভারত-রাশিয়ার সম্পর্ক** হল ভারত ও রাশিয়ার মধ্যেকার দ্বিপাক্ষিক সম্পর্ক। ভারত ও সোভিয়েত ইউনিয়নের (ইউএসএসআর) মধ্যে শীতল যুদ্ধের সময় একটি দৃঢ় কৌশলগত, সামরিক, অর্থনৈতিক ও কূটনৈতিক সম্পর্ক ছিল। সোভিয়েত ইউনিয়নের বিচ্ছেদের পরে, রাশিয়া ভারতের সাথে তার ঘনিষ্ঠ সম্পর্ক উত্তরাধিকার সূত্রে পেয়েছিল, যার ফলস্বরূপ উভয় রাষ্ট্র একটি বিশেষ সম্পর্ক ভাগাভাগি করে নিয়েছে। রাশিয়া ও ভারত উভয়ই এই সম্পর্কটিকে একটি "বিশেষ ও অধিকারযুক্ত কৌশলগত অংশীদারিত্ব" হিসাবে অভিহিত করে। দেশগুলির স্ব স্ব নেতা, প্রধানমন্ত্রী নরেন্দ্র মোদী ও রাষ্ট্রপতি ভ্লাদিমির পুতিনের কারণে দ্বিপাক্ষিক সম্পর্কের আরও বৃদ্ধি ও উন্নতি ঘটেছে। সোচিতে ২০১৮ সালে তাদের মধ্যেকার একটি অনানুষ্ঠানিক বৈঠক অংশীদারিত্বকে ত্বরান্বিত করতে সাহায্য করে, ভারত ও রাশিয়ার মধ্যে মিথস্ক্রিয়া ও সহযোগিতার ভূমিকা প্রদর্শিত হয়।

ঐতিহ্যগতভাবে, ইন্দো-রাশিয়ান কৌশলগত অংশীদারিত্বের পাঁচটি প্রধান উপাদান হল রাজনীতি, প্রতিরক্ষা, নাগরিক পারমাণবিক শক্তি, সন্ত্রাসবিরোধী সহযোগিতা ও মহাকাশ গবেষণার উপরে গড়ে উঠেছে। এই পাঁচটি প্রধান উপাদান রাশিয়াতে ভারতের প্রাক্তন পররাষ্ট্র সচিব রঞ্জন মাথাইয়ের দেওয়া ভাষণে তুলে ধরা হয়। তবে, সাম্প্রতিক বছরগুলিতে ষষ্ঠ উপাদান হিসাবে অর্থনীতির গুরুত্ব বেড়েছে, উভয় দেশই ২০২৫ সালের মধ্যে দ্বিপাক্ষিক বাণিজ্যে ৩০ বিলিয়ন মার্কিন ডলার পৌঁছানোর লক্ষ্যমাত্রা নির্ধারণ করেছে, ২০১৭ সালের হিসাবে রাষ্ট্র দুটির মধ্যকার দ্বিপাক্ষিক বাণিজ্যের পরিমাণ প্রায় ৯.৪ বিলিয়ন মার্কিন ডলার। এই লক্ষ্য অর্জনের জন্য, উভয় রাষ্ট্রই  একটি নিখরচায় বাণিজ্য চুক্তি তৈরির দিকে তাকিয়ে রয়েছে। ২০১২ সালে উভয় দেশের দ্বিপাক্ষিক বাণিজ্য ২৪% এরও বেশি বৃদ্ধি পেয়েছে।

## তথ্যসূত্র

## বহিঃসংযোগ

বিষয়শ্রেণী:ভারত–রাশিয়া সম্পর্ক
বিষয়শ্রেণী:ভারতের দ্বিপাক্ষিক সম্পর্ক
বিষয়শ্রেণী:রাশিয়ার দ্বিপাক্ষিক সম্পর্ক
ভারত–জাপান সম্পর্ক

[thumb|260px| জাপানে ২০১৪ সালে প্রাক্তন দ্বিপক্ষীয় পরিদর্শন চলাকালে ভারতের প্রধানমন্ত্রী [নরেন্দ্র মোদী এবং জাপানের প্রধানমন্ত্রী শিনজো আবে।]]
**ভারত-জাপানের সম্পর্ক** ঐতিহ্যগতভাবে সুদৃঢ়। ভারত ও জাপানের জনগণ মূলত বৌদ্ধধর্মের ফলস্বরূপ সাংস্কৃতিক আদান-প্রদানের কাজ করেছে, যা চীন ও কোরিয়া হয়ে ভারত থেকে পরোক্ষভাবে জাপানে ছড়িয়ে পড়ে। ভারত ও জাপানের জনগণ বৌদ্ধ ধর্মের ঐতিহ্য সহ সাধারণ সাংস্কৃতিক ঐতিহ্যের দ্বারা পরিচালিত এবং গণতন্ত্র, সহনশীলতা, বহুবিত্তবাদ ও উন্মুক্ত সমাজের আদর্শের প্রতি দৃঢ় প্রতিজ্ঞাবদ্ধ। ভারত, জাপান এশিয়ার দুটি বৃহত্তম ও প্রাচীনতম গণতন্ত্র, যার মধ্যে রাজনৈতিক, অর্থনৈতিক ও কৌশলগত স্বার্থের উচ্চতর সম্মিলন রয়েছে, একে অপরকে অংশীদার হিসাবে বৈশ্বিক ও আঞ্চলিক হুমকিসমূহে প্রতিক্রিয়া জানাতে দায়বদ্ধ ও সক্ষম। ভারত হল জাপানি সহায়তার বৃহত্তম প্রাপক এবং উভয় দেশের একটি বিশেষ সম্পর্কের দাপ্তরিক উন্নয়ন সহায়তা (ওডিএ) রয়েছে। ২০১৩ সাল পর্যন্ত ভারত ও জাপানের মধ্যে দ্বিপাক্ষিক বাণিজ্য দাঁড়িয়েছে ১৭.৬৩ বিলিয়ন মার্কিন ডলার।

দ্বিতীয় বিশ্বযুদ্ধের সময় ভারতের ব্রিটিশ দখলদার ও জাপানের মধ্যে শত্রুতা ছিল, তবে ভারতের স্বাধীনতার পর থেকে দুই দেশের মধ্যে রাজনৈতিক সম্পর্ক বন্ধুত্বপূর্ণ রয়েছে। ইয়ামাহা, সনি, টয়োটা ও হোন্ডার মতো জাপানি সংস্থাগুলির ভারতে উৎপাদন কেন্দ্র রয়েছে।

২০১৩ সালের বিবিসি ওয়ার্ল্ড সার্ভিস পোল অনুসারে, ৪২% জাপানিরা মনে করেন যে ভারতের আন্তর্জাতিক প্রভাব মূলত ইতিবাচক, ৪% এটি নেতিবাচক হিসাবে বিবেচনা করেছে।

## তথ্যসূত্র

## বহিঃসংযোগ

বিষয়শ্রেণী:ভারত–জাপান সম্পর্ক
বিষয়শ্রেণী:ভারতের দ্বিপাক্ষিক সম্পর্ক
বিষয়শ্রেণী:জাপানের দ্বিপাক্ষিক সম্পর্ক
গলাচিপা সরকারি কলেজ

**গলাচিপা সরকারি কলেজ** বাংলাদেশের পটুয়াখালী জেলার গলাচিপা উপজেলার অন্তর্গত একটি সরকারি শিক্ষা প্রতিষ্ঠান। এই কলেজে উচ্চ মাধ্যমিক ও ডিগ্রি (পাস) শ্রেণিতে পাঠদান করা হয়। ১৯৬৯ সালে প্রতিষ্ঠানটি স্থাপিত করা হয়। শিক্ষার মানের দিক থেকে পটুয়াখালী জেলার মধ্যে প্রতিষ্ঠানটি অন্যতম একটি সেরা কলেজ।

## ইতিহাস
১৯৬৯ খ্রিষ্টাব্দে স্থানীয় গণ্যমান্য মানুষের প্রচেষ্টায় কলেজটি প্রতিষ্ঠা করা হয়। ১৯৭২ সালে বি.এ (পাস) কোর্স ও ১৯৯৮ সালে স্নাতক শ্রেনী খোলা হয়। ১৯৮০ সালের ১ জানুয়ারি কলেজটিকে প্রথম এমপিওভুক্ত করা হয়। ২০১৮ সালের ৮ আগস্ট কলেজটি সরকারিকরণ করা হয়।

## একাডেমিক গঠন
বর্তমানে উক্ত কলেজে উচ্চ মাধ্যমিক ও ডিগ্রি (পাস) সকল শ্রেণীতে প্রায় ৪০০০ শিক্ষার্থী পড়াশোনা করছে।
### একাডেমিক কোর্সসমূহ
; এইচএসসি
একাদশ ও দ্বাদশ শ্রেণীতে মোট ৫টি শাখায় পড়াশোনা করার সুযোগ রয়েছে&ndash;
* বিজ্ঞান
* মানবিক
* ব্যবসায় শিক্ষা
* কারিগরি
* বিএম

; জাতীয় বিশ্ববিদ্যালের অধিভুক্ত ডিগ্রি (পাস) স্তর
জাতীয় বিশ্ববিদ্যালের অধিভুক্ত ডিগ্রি (পাস) স্তরে মোট ৪টি ক্যাটাগরিতে পড়াশোনা করার সুযোগ রয়েছে&ndash;
* বিএ
* বিএসএস
* বিবিএস
* বিএসসি

; বাংলাদেশ উন্মুক্ত বিশ্ববিদ্যালের অধীনে ডিগ্রি স্তর
বাংলাদেশ উন্মুক্ত বিশ্ববিদ্যালের অধীনে ডিগ্রি স্তরে মোট ২টি ক্যাটাগরিতে পড়াশোনা করার সুযোগ রয়েছে&ndash;
* বিএ
* বিএসএস

## অবকাঠামো
বর্তমানে উক্ত কলেজ ক্যাম্পাসের মোট আয়তন ৯.৬৮ একর।

## ইউনিফর্ম
ইউনিফর্ম হিসেবে ছাত্রদের সাদা জামা ও কালো প্যান্ট এবং মেয়েদের সাদা স্যালোয়ার কামিজ বা সাদা বোরকা পরিধান করতে হয় এবং ছেলে ও মেয়ে উভয়কে ইউনিফর্ম এর সাথে কলেজ ব্যাচ দেওয়া বাধ্যতামূলক।

## আরও দেখুন
* জাতীয় বিশ্ববিদ্যালয়
* বাংলাদেশ উন্মুক্ত বিশ্ববিদ্যালয়
* মাধ্যমিক ও উচ্চ মাধ্যমিক শিক্ষা বোর্ড, বরিশাল

## তথ্যসূত্র

বিষয়শ্রেণী:পটুয়াখালী জেলার মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:গলাচিপা উপজেলা
সরকারি স্বরূপকাঠী কলেজ

**সরকারি স্বরূপকাঠী কলেজ** বাংলাদেশের পিরোজপুর জেলার নেছারাবাদ উপজেলার অন্তর্গত একটি সরকারি শিক্ষা প্রতিষ্ঠান। ১৯৬৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, প্রদান করে।

## ইতিহাস
কলেজটি ১৯৬৫ সালে উচ্চ মাধ্যমিক কলেজ হিসেবে প্রতিষ্ঠিত হয়।  তারিখে কলেজটিকে প্রথম এমপিওভুক্ত করা হয়।

## বিবরণ
## অবকাঠামো
## প্রশাসন
## শিক্ষা কার্যক্রম ও পদ্ধতি
## সামাজিক কার্যক্রম
## পুরস্কার ও সম্মাননা
## উল্লেখযোগ্য শিক্ষার্থী
## চিত্রশালা
## আরও দেখুন
## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:পিরোজপুর জেলার মহাবিদ্যালয়
বিষয়শ্রেণী:নেছারাবাদ উপজেলা
জারেড আইজ্যাকম্যান

**জারেড আইজ্যাকম্যান** একজন আমেরিকান বিলিনিয়র(ধনকুবের)  ব্যবসায়ী এবং বিমান চালক। তিনি পেমেন্ট প্রক্রিয়াজাতকারক প্রতিষ্ঠান **[[শিফট৪ পেমেন্টস]]** এর প্রতিষ্ঠাতা এবং প্রধান নির্বাহী কর্মকর্তা (সিইও)।

## ব্যক্তিগত জীবন
আইজ্যাকম্যান নিউ জার্সিতে বড় হয়েছেন, যেখানে তিনি ফার হিলসের উচ্চ বিদ্যালয়ে পড়াশোনা করেছিলেন। তিনি ১৪ বছর বয়সে কম্পিউটার প্রযুক্তিগত পরিষেবা এবং মেরামতের কাজ শুরু করেছিলেন। দুইবছর পরে কাজের ফলস্বরূপ তার এক ক্লায়েন্ট তাকে একটি পূর্ণকালীন চাকরির অফার দিয়েছিল এবং তিনি চাকরিটি গ্রহণের জন্য হাই স্কুল ছেড়ে যাওয়ার সিদ্ধান্ত নিয়েছিলেন, এবং এরই সাথে জিইডি ডিপ্লোমা অর্জন করেছিলেন।

২০০৪ সালে আইজ্যাকম্যান বিমানের পাঠ গ্রহণ শুরু করেন এবং ২০০৯ সালে তিনি পুরো পৃথিবী প্রদক্ষিণ করার একটি বিশ্ব রেকর্ড তৈরি করেছিলেন। তিনি একাধিক সামরিক জেট বিমান চালাতে সক্ষম। ২০ এর দশকে তিনি অনেক বিমান প্রদর্শনীতে বিমান উড়েছেন, তবে ৩০ এর দশকে তেমন একটা বিমান উড়ান নি।

তিনি বিবাহিত এবং তার ৭ বছর  এবং ৪ বছর  বয়সী দুইটি মেয়ে আছে। 

## ব্যবসায়িক কর্মজীবন
২০০৫ সালে আইজ্যাকম্যান **ইউনাইটেড ব্যাংক কার্ড** নামে একটি খুচরা অর্থপ্রদান প্রক্রিয়াজাতকরণ কোম্পানি প্রতিষ্ঠা করেন। পরে এটিকে পেনসিলভেনিয়ায় অবস্থিত পয়েন্ট-সেল পেমেন্ট কোম্পানি হিসেবে **হারবরটাচ** নামকরণ করা হয়। ২০২০ সালে সংস্থাটির নাম পরিবর্তন করা হয়েছিল **শিফট৪ পেমেন্টস**, আইজ্যাকম্যান সিইও হিসাবে অব্যাহত রয়েছেন, এবং সংস্থাটি বাৎসরিক ২০০ বিলিয়ন মার্কিন ডলার পেমেন্ট প্রক্রিয়াজাত করেছে।

## তথ্যসূত্র

## বহিঃসংযোগ
* , a civilian aerobatics team sponsored by United Bank Card

* 2008/2009 World Record attempts website: http://SpeedAroundtheWorld.com 
* Tourist Biography: Jared Isaacman (Spacefacts)

বিষয়শ্রেণী:জীবিত ব্যক্তি
বিষয়শ্রেণী:মার্কিন প্রধান নির্বাহী
বিষয়শ্রেণী:মহাকাশ পর্যটক
বিষয়শ্রেণী:১৯৮৩-এ জন্ম
বিষয়শ্রেণী:মার্কিন নভোচারী
বিষয়শ্রেণী:দ্বিতীয় ট্রাম্প প্রশাসনের কর্মী
বিষয়শ্রেণী:মহাকাশচারী
বিষয়শ্রেণী:মার্কিন শতকোটিপতি
বিষয়শ্রেণী:২১শ শতাব্দীর মার্কিন ইহুদি
সরকারি ইন্দুরকানী কলেজ

**সরকারি ইন্দুরকানী কলেজ** বাংলাদেশের পিরোজপুর জেলার ইন্দুরকানী উপজেলার অন্তর্গত একটি সরকারি শিক্ষা প্রতিষ্ঠান। ১৯৯৩ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## ইতিহাস
ইন্দুরকানী কলেজ নাম নিয়ে ১৯৯৩ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৯৪-১৯৯৫ শিক্ষাবর্ষ হতে মানবিক, ব্যবসায় শিক্ষা ও বিজ্ঞান শাখায় শিক্ষার্থী ভর্তি করা হয় এবং একই শিক্ষাবর্ষে যশোর শিক্ষাবোর্ডের স্বীকৃতি লাভ করে। ২০০৬-২০০৭ শিক্ষাবর্ষে বাংলাদেশ কারিগরি শিক্ষাবোর্ডের অধীনে এইচএসসি (ব্যবসায় ব্যবস্থাপনা) শিক্ষাক্রম চালু করা হয়। ২০০০-২০০১ শিক্ষাবর্ষ হতে জাতীয় বিশ্ববিদ্যালয়ের অধীনে স্নাতক পাস-বিএ, বিএসএস ও বিকম কোর্স এবং ২০১৩-২০১৪ শিক্ষাবর্ষে স্নাতক সম্মান বাংলা, সমাজকর্ম, ইসলাম শিক্ষা ও হিসাববিজ্ঞান বিষয় চালু করা হয়। ২০১৭-২০১৮ শিক্ষাবর্ষে রাষ্ট্রবিজ্ঞান ও ব্যবস্থাপনা বিষয়ে স্নাতক সম্মান কোর্স চালু করা হয়।  তারিখে কলেজটি এমপিওভুক্ত হয়। অতঃপর ২০১৮ সালের ০৮ অক্টোবর কলেজটি সরকারিকরণ করা হয়। বর্তমানে কলেজের অফিসিয়াল নাম সরকারি ইন্দুরকানী কলেজ।

## তথ্যসূত্র

## বহিঃসংযোগ

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:ইন্দুরকানী উপজেলা
র‍্যাভেনশো কলেজিয়েট স্কুল

**রাভেনশ কলেজিয়েট স্কুল** ওড়িশার প্রাচীনতম স্কুল যা ১৮৫১ সালে ভারতের ওড়িশার কটক জেলাতে টমাস এডওয়ার্ড রাভেনশ প্রতিষ্ঠা করেছিলেন।  এটি রাভেনশাহ দ্বারা প্রতিষ্ঠিত তিনটি প্রতিষ্ঠানের মধ্যে একটি, অন্য দুটি রাভেনশ গার্লস স্কুল এবং রাভেনশ কলেজ, যা এখন রাভেনশ বিশ্ববিদ্যালয় হয়ে উঠেছে।
## ইতিহাস
প্রতিষ্ঠানটির প্রতিষ্ঠার সঠিক তারিখ সম্পর্কে কিছু বিভ্রান্তি থাকলেও ১৮৫১ সালে রাভেনশ কলেজিয়েট স্কুল প্রতিষ্ঠিত হয়েছিল। এটি প্রতিষ্ঠিত হয়েছিল  তৎকালীন বৃহত্তম শহর ওডিশার কটকে ।
## ক্যাম্পাস
বিদ্যালয় পরিচালিত বর্তমান ভবন ১৯০৫ সালে প্রতিষ্ঠিত হয়েছিল। ১৯০৫ এর আগে স্কুলটি ওড়িশা বার কাউন্সিলের সংলগ্ন ভবনগুলি থেকে পরিচালিত হয়েছে। ২০০৬ সালে ওড়িশা সরকার ৪ কোটি টাকা অনুমোদন দেয়। বিদ্যালয়টি উন্নয়নের জন্য ৪ কোটি টাকা অনুদান দেওয়া হলেও পরে অজানা কারণে স্ক্র্যাপ হয়ে যায়। বিদ্যালয়ের ক্যাম্পাসটি কাঠজোদির নদীর তীরে একর জমিতে বিস্তৃত। বিদ্যালয়ের নিকটবর্তী অঞ্চলে কয়েকটি উচ্চ-প্রোফাইল অফিস যেমন ওডিশার হাইকোর্ট, কাটকের জেলা কালেক্টরেট, ওড়িশার রাজ্য ট্রেজারি এবং ওড়িশা রাজস্ব বোর্ড উপস্থিত রয়েছে। বিদ্যালয়টির ক্যাম্পাসের ভিতরে একটি খেলার মাঠ রয়েছে এবং স্কুল থেকে কয়েক কিলোমিটার দূরে সানশাইন ফিল্ডস নামে পরিচিত আরও একটি মিনি স্টেডিয়াম রয়েছে। বিদ্যালয়ের দুটি হোস্টেল রয়েছে যেখানে ২০০ জন ধারণ সমন্বিত ক্ষমতা রয়েছে। বিদ্যালয়ের ক্যাম্পাসের ভিতরে দুটি মিলনায়তন রয়েছে।

## উল্লেখযোগ্য প্রাক্তন ছাত্র

* সুভাষ চন্দ্র বসু ১৮৩৭–১৯৪৫, ভারতীয় জাতীয়তাবাদী নেতা এবং ভারতের স্বাধীনতা যোদ্ধা ।

## তথ্যসূ্ত্র

বিষয়শ্রেণী:১৮৫১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ওড়িশার বিদ্যালয়
বিষয়শ্রেণী:১৮৫১-এ ভারতে প্রতিষ্ঠিত
রকেট প্রোপেল্যান্ট

**রকেটের প্রোপেল্যান্ট** হলো রকেটের প্রতিক্রিয়া ভর। ধাক্কা উৎপাদনের জন্য এই প্রতিক্রিয়া ভরকে রকেট ইঞ্জিন থেকে সর্বোচ্চ অর্জনযোগ্য বেগে নির্গমন করা হয়। প্রয়োজনীয় শক্তি হয় রাসায়নিক রকেটের মতো প্রোপেল্যান্ট থেকে, বা আয়ন ইঞ্জিনের মতো কোনও বাহ্যিক উৎস থেকে আসতে পারে।

## ভূমিকা
রকেট পিছন থেকে উচ্চ গতিতে ভর নির্গমনের মাধ্যমে ধাক্কা তৈরি করে। প্রপেলেন্টগুলির ভর প্রবাহ হারকে রকেটের সাপেক্ষে তাদের নির্গমন বেগ দ্বারা গুণ করে উৎপাদিত ধাক্কা গণনা করা যেতে পারে। রকেটের ত্বরণের কারণ হিসেবে দহনকক্ষ এবং অগ্রভাগের বিরুদ্ধে জ্বলন্ত গ্যাসের চাপকে ধরে নেয়া যেতে পারে, রকেটের পিছন বা নীচ থেকে বাতাসের বিরুদ্ধে "ঠেলাকে" নয়। ইঞ্জিনের বাইরের অংশে বায়ুচাপ না থাকার কারণে রকেট ইঞ্জিনগুলি মহাশূন্যে সবচেয়ে বেশি কার্যকর হয়। মহাশূন্যে প্রবাহ বিচ্ছিন্নতায় না ভুগে দীর্ঘতর নজল ফিট করা সম্ভব।

বেশিরভাগ রাসায়নিক প্রোপেল্যান্টগুলি জারণ বিজারণ বিশেষত দহনের মাধ্যমে শক্তি নির্গত করে। যেমন, একটি জারক এবং একটি বিজারক (জ্বালানী) উভয়ই মিশ্রণে উপস্থিত থাকতে হবে। মনোপ্রোপেল্যান্ট রকেটগুলিতে অত্যন্ত অস্থিতিশীল পারক্সাইড বন্ধনগুলিও শক্তির উৎস হতে পারে।

বাইপ্রোপেল্যান্ট তরল রকেটের ক্ষেত্রে সাধারণত চাপ কাটিয়ে ওঠার জন্য টার্বোপাম্প ব্যবহার করে বিজারক জ্বালানী এবং জারকের মিশ্রণটি দহনকক্ষে মিলিত করা হয়। দহনের সাথে সাথে তরল প্রোপেল্যান্ট ভর উচ্চ তাপমাত্রা এবং চাপের গ্যাসে রূপান্তরিত হয়। এই নিষ্কাশন প্রবাহ উচ্চ গতিতে ইঞ্জিনের অগ্রভাগ থেকে বের হয়ে আসে এবং একটি বিরোধী শক্তি তৈরি করে যা রকেটকে নিউটনের গতির সূত্রানুসারে সমুখে চালিত করে।

## পারমাণবিক প্লাজমা

ওরিয়ন প্রকল্প এবং অন্যান্য পারমাণবিক পালস প্রোপালশন প্রস্তাবগুলিতে প্রোপেল্যান্ট হলো একাধিক পরমাণু বিস্ফোরণ থেকে সৃষ্ট প্লাজমা ধ্বংসাবশেষ।

## আরও দেখুন
* ট্রিনিট্রামাইড
* হাইড্রোজেন প্রযুক্তির টাইমলাইন
* :বিষয়শ্রেণী:রকেট জ্বালানি
* বিমান জ্বালানি
* পারমাণবিক প্রোপালশন
* আয়ন থ্রাস্টার
* ক্রফোর্ড বার্নার

## তথ্যসূত্র

বিষয়শ্রেণী:চীনা উদ্ভাবন
বিষয়শ্রেণী:পাইরেটেকনিক
বিষয়শ্রেণী:রকেট প্রোপেল্যান্ট
বিষয়শ্রেণী:রকেট প্রোপালশন
বিষয়শ্রেণী:রকেট জ্বালানি
ট্রিনিট্রামাইড

**ট্রিনিট্রামাইড** হলো নাইট্রোজেন ও অক্সিজেনের একটি যৌগ, যার আণবিক সংকেত N(NO2)3। ২০১০ সালে সুইডেনের রয়েল ইনস্টিটিউট অফ টেকনোলজির (কেটিএইচ) গবেষকরা এই যৌগটি শনাক্ত ও বর্ণনা করেছিলেন। একটি নাইট্রোজেন পরমাণুর সাথে তিনটি নাইট্রো গ্রুপ (-NO2) যুক্ত হয়ে এটি তৈরি হয়।

এর আগে অনুমান করা হয়েছিল  যে ট্রিনিট্রামাইডের অস্তিত্ব থাকতে পারে। ১৯৯৩ সালে মন্টগোমেরি এবং মিশেলসের তাত্ত্বিক গণনা অনুযায়ী যৌগটি সম্ভবত স্থিতিশীল।

ক্লোরিন মুক্ত হওয়ায় রকেট প্রোপেল্যান্ট জারকসমূহের মধ্যে সবচেয়ে দক্ষ এবং সর্বনিম্ন দূষণকারী হিসাবে ট্রিনিট্রামাইডের একটি সম্ভাব্য ব্যবহার রয়েছে। এটি সম্ভবত একটি গুরুত্বপূর্ণ বিকাশ, কারণ ৎসিওলকোভ্‌স্কি রকেট সমীকরণ থেকে বোঝা যায় যে রকেট ডেল্টা-ভি-তে এমনকি ছোটখাটো উন্নতিও রকেট উৎক্ষেপণে ধারণক্ষমতায় আকারের বড় উন্নতি সাধন করতে পারে। ট্রিনিট্রামাইড ভিত্তিক প্রোপেল্যান্টের ঘনত্বের ঘাত (ঘাত প্রতি আয়তন) বেশিরভাগ বিদ্যমান মিশ্রণের চেয়ে ২০ থেকে ৩০ শতাংশ ভালো হতে পারে, তবে তরল অক্সিজেন সমৃদ্ধ মিশ্রণগুলির নির্দিষ্ট ঘাত (ঘাত প্রতি ভর) বেশি।

## তথ্যসূত্র

বিষয়শ্রেণী:মহাকাশযান প্রচালন
মেহের বানু

**মেহের বানু** (জন্ম: ১৯৯৪) হচ্ছেন পাকিস্তানের একজন অভিনেত্রী; লাহোরে জন্মগ্রহণকারী মেহের পাকিস্তানি নাটক, চলচ্চিত্র এবং ওয়েব ধারাবাহিকে কাজ করেছেন। ২০১২ থেকে ২০১৩ সালে এআরওয়াই ডিজিটাল চ্যানেলে প্রচারিত 'দাগ' নাটকে অভিনয়ের জন্য মেহের লাক্স স্টাইল পুরস্কারের জন্য মনোনয়ন প্রাপ্ত হয়েছিলেন (সেরা অভিনেত্রী বিষয়শ্রেণীতে)। তিনি ২০২০ সালে মুক্তিপ্রাপ্ত ওয়েব ধারাবাহিক 'চুড়েলস'-এ নারীবাদী চরিত্র 'জোবায়দা' নামে অভিনয় করেছিলেন।
## কর্মজীবন
মেহের মূলত টেলিভিশন নাটকে অভিনয়ের জন্য ভালো পরিচিত। এআরওয়াই ডিজিটালের 'দাগ' (২০১২) নাটকে উমামা চরিত্রে অভিনয়ের জন্য মেহের প্রশংসিত হন এবং ২০১৩ সালের লাক্স স্টাইল পুরস্কার অনুষ্ঠানে মনোনীত হন। মেহেরের অভিনীত আরো গুরুত্বপূর্ণ নাটক হচ্ছে জিও টিভিতে প্রচারিত 'মিস ফায়ার' (২০১৩-২০১৪), উফ ইয়ে মহাব্বাত (২০১৪) এবং হাম টিভির 'বান্টি আই লাভ ইউ' (২০১৩-২০১৪)।

২০১৮ সালে মুক্তিপ্রাপ্ত 'মোটরসাইকেল গার্ল' ছিলো মেহের অভিনীত প্রথম চলচ্চিত্র।

## তথ্যসূত্র

## বহিঃসংযোগ
*

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:পাকিস্তানি নারী মডেল
বিষয়শ্রেণী:২১শ শতাব্দীর পাকিস্তানি অভিনেত্রী
মুড়িশূর

**মুড়িশূর** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি লোকালয়। এটি বৃহচ্চেন্নাইয়ের অন্তর্গত ও শহর থেকে দক্ষিণ-পশ্চিম দিকে অবস্থিত৷

## জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী মুড়িশূরের মোট জনসংখ্যা ১৫,৪৩৮ জন, যেখানে ৭,৭৪৮ জন পুরুষ ও ৭,৬৯০ জন নারী৷ অর্থাৎ প্রতিহাজার পুরুষে ৯৯৩ জন নারীর বাস৷ মোট পরিবার সংখ্যা ৩,৮৫৪ টি৷ ছয় বছর অনূর্ধ্ব শিশু সংখ্যা ১,৭২৩, যা মোট জনসংখ্যার ১১.১৬ শতাংশ৷ শিশুদের মধ্যে শিশুপুত্র ৮৭৫ জন ও শিশুকন্যা ৮৪৮ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৬৯ জন শিশুকন্যা৷ মুড়িশূরের মোট সাক্ষরতার হার ৯০.৭৮ শতাংশ, যেখানে পুরুষ সাক্ষরতার হার ৯৪.০৯ শতাংশ ও নারী সাক্ষরতার হার ৮৭.৪৬ শতাংশ৷ জনসংখ্যার ১৫.৯৭ শতাংশ তথা ২,৪৬৬ জন তফসিলি জাতি ও ০.৫৪ শতাংশ তথা ৮৪ জন তফসিলি উপজাতির অন্তর্ভুক্ত৷ মোট শ্রমজীবী ৫,৮০৯ জন, যার মধ্যে ৫,২৫৪ জন মূল শ্রমজীবী ও ৫৫৫ জন প্রান্তিক শ্রমজীবী৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
রাষ্ট্রপতির গাড়ি (আর্জেন্টিনা)

**আর্জেন্টিনার রাষ্ট্রপতির গাড়ি** হচ্ছে একটি নতুন গাড়ি যা আর্জেন্টিনা রাষ্ট্রপ্রধান কে বহন করে। এটি ক্যাডিল্যাক ওয়ান এর একটি আর্জেন্টাইন সংস্করণ।

জুয়ান ডোমিংগো পেরান বেশ কয়েকটি ক্যাডিল্যাক এবং ১৯৭২ ফোর্ড ফেয়ারেলেন সাঁজোয়া মডেল কিনেছিলেন যা কিছু বছর পরে রাস্তায় পরিত্যক্ত হওয়ার কারণে শিরোনাম হয়েছিল। ১৯৫২ সালে রাষ্ট্রপতি ডুইট আইজেনহোভারের সফরের সময়, জেনারেল মোটরস এর পেরন তাকে একটি রূপান্তরিত ক্যাডিলাক উপহার দিয়েছিলেন যা উদ্বোধনের পর সমস্ত অনুষ্ঠানে নস্টর কির্চনারকে ব্যবহার করা হত। আপ পাওয়ার উইন্ডোজ, চামড়া গৃহসজ্জার সামগ্রী এবং টেলিফোন সহ গাড়িটি ওই সময়ের জন্য উন্নত সরঞ্জামগুলিতে সজ্জিত ছিল। রাউল আলফোনসান তাঁর নিজের ব্যবহারের জন্য একটি রেনাল্ট ২৫ ব্যবহার করেছিলেন। গাড়িটি পিছনে প্রশস্ত ছিল এবং একটি কম্পিউটার ছিল যা স্প্যানিশ উচ্চারণে ড্রাইভারের সাথে মিথস্ক্রিয়া করতো।(১৯৮০ এর দশকের জন্য এক ধরনের জিপিএস) এটি অন্যান্য তথ্যের মধ্যে ট্যাঙ্কে জ্বালানির পরিমাণ এবং দরজা খোলার কথা জানায়। সাম্প্রতিক সময়ে পুরনো গাড়িগুলো আমদানিকৃত গাড়ির একটি নতুন জাতের পথ দেখিয়েছে। ক্রিস্টিনা ফার্নান্দেজ ডি কির্চনার ভক্সওয়াগেন গ্রুপের অডি এ৬(বেশিরভাগ), একটি ভক্সওয়াগেন পাসাট সিসি এবং একটি ভক্সওয়াগেন ভেন্টো (ভক্সওয়াগেন বোরা/জেট্টা চতুর্থ) বিভিন্ন মডেল ব্যবহার করতেন। এগুলো সবই সাঁজোয়া যান এবং ম্যাটগুলো কালো রংয়ের।

## ইতিহাস
পেরোনের রাষ্ট্রপতি থাকাকালীন সময়ে একটি ক্যাব্রিওলেট ব্যবহার করা হতো। আর্তুরো ইলিয়ার  , হুয়ান কার্লোস ওঙ্গানিয়া, পেরোন এবং মারিয়া এস্তেলা রাষ্ট্রপতি পদে থাকাকালীন সময়ে একটি ফ্যালকন ক্যাব্রিওলেট এবং মার্টিনেজ ব্যবহার করতেন। এই যানবাহন গুলোর বর্ম আইটেম ৩০ সেমি লম্বা ছিল। বর্তমানে একটি অডি এ৮, টাঙ্গো ০১ এর মতো পরিবহনের এই মাধ্যমটি রাষ্ট্রপতির একটি প্রতীক।

## আরও দেখুন
* রাষ্ট্রপতির রাষ্ট্রীয় গাড়ি (মার্কিন যুক্তরাষ্ট্র)
* রাষ্ট্রপতির রাষ্ট্রীয় গাড়ি (ব্রাজিল)
* জেনারেল মোটরস

## তথ্যসূত্র

## বহিঃসংযোগ

বিষয়শ্রেণী:আর্জেন্টিনার রাষ্ট্রপতি
বিষয়শ্রেণী:রাষ্ট্রপ্রধানদের সড়ক পরিবহন
বিষয়শ্রেণী:আর্জেন্টিনার যানবাহন
সোব্রিনো ডি বোতিন

ডান|থাম্ব|290x290পিক্সেল| ২০০৬ সালে ‍সোব্রিনো ডি বোতিন রেস্তোঁরা।
**সোব্রিনো ডি বোতিন** ১৭২৫ খ্রিস্টাব্দে প্রতিষ্ঠিত একটি স্প্যানিশ রেস্তোরা যা বিশ্বের সবচেয়ে পুরাতন রেস্তোরা, যা এখনো তার কার্যক্রম চালু রেখেছে।  শিল্পী ফ্রান্সিসকো ডি গোয়া রয়্যাল একাডেমি অফ ফাইন আর্টসে  কাজের পূর্বে এই রেস্তোরায় ওয়েটারের কাজ করেছেন। উল্লেখ আর্নেস্ট হেমিংওয়ের উপন্যাসে এবং বেনিতো পেরেজ গাল্ডেসের *[[ফোর্চুনেটা ওয়ািই জ্যাচিন্তা]]* বইতে (১৮১৮ -১৮৮৭ সালে প্রকাশিত) এই রেস্তোরার উল্লেখ পাওয়া যায়।

## ইতিহাস
ফ্রাঞ্চের জিয়ান বোতিন এবং তার স্ত্রী এই রেস্তোঁরাটি ১৭৫২ সালে চালু করে, যার প্রকৃত নাম ছিল কাসা বোতিন। পরবর্তীতে তাদের এক ভাতিজা এটির দায়িত্ব ভার গ্রহণ করে এবং এর নাম পরিবর্তন করে রাখে সোবরিনো ডি বোতিন যা আজও টিকে আছে। সোবরিনো একটি স্প্যানিশ শব্দ যার অর্থ ভাতিজা।

রেস্তোঁরাটির ভিত্তি ১৫৯০ সালের এবং রেস্তোঁরাটির তুলনায় খুব পুরাতন।

মুল রন্ধনপ্রক্রিয়া ব্যবহার করা ছাড়াও, রেস্তোঁরাটির চুলার আগুন  সর্বদা জ্বলিয়ে রাখা হয়, যা কখনই নিভানো হয় না।  আর্নেস্ট হেমিংওয়ের উপন্যাস ''দ্য সান'' ''অলসো রাইজস'' -এর শেষের পৃষ্ঠায়  রেস্তোঁরা ও তার *কোচিনিলো আসাডো* (দুগ্ধপান (ছোট বুঝাতে) করছে এমন শুকর) খাবারের বিশেষত্বটি উল্লেখ করা হয়েছে। এর আরও একটি বিশেষ খাবার হচ্ছে  *[[সোপা ডি আজো]]* ( মুরগির ঝোলের মধ্যে প্রস্তুত করা ডিম যা শেরি এবং রসুনের সাথে পরিবেশন করা হয়):যা মাদ্রিলেনও প্রকাশকদের সাথে নিয়ে যাবার খাবার জন্য খুবিই প্রিয়।

## বহিঃসংযোগ

## তথ্যসূত্র

বিষয়শ্রেণী:মাদ্রিদের রেস্তোরাঁ
বিষয়শ্রেণী:১৭২৫-এ স্পেনে প্রতিষ্ঠিত
সুতীর্থা মুখার্জী

**সুতীর্থা মুখার্জি** একজন ভারতীয় টেবিল-টেনিস খেলোয়াড়। তিনি জাতীয় টেবিল টেনিস চ্যাম্পিয়নশিপ জিতেছেন এবং ২০১৮ কমনওয়েলথ গেমসে স্বর্ণপদক জয়ী ভারতীয় মহিলা দলেরও অংশ ছিলেন।

২০২০ টোকিও অলিম্পিকে মহিলাদের একক বিভাগে প্রতিদ্বন্দিতা করার জন্যে তিনি যোগ্যতা অর্জন করেছেন।

## তথ্যসূত্র

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার ব্যক্তি
বিষয়শ্রেণী:ভারতীয় নারী টেবিল টেনিস খেলোয়াড়
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
বিষয়শ্রেণী:কলকাতার নারী ক্রীড়াবিদ
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:কলকাতার ক্রীড়াবিদ
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২০২০ গ্রীষ্মকালীন অলিম্পিকের টেবিল টেনিস খেলোয়াড়
বিষয়শ্রেণী:২১শ শতাব্দীর ভারতীয় নারী ক্রীড়াবিদ
অরাইজিন

**অরাইজিন** (, *অ্যাস্পারজিলাস অ্যালকালাইন প্রোটিনেজ*, *অ্যাস্পারজিলোপেপটাইডেজ বি*, *এপিআই ২১*, *অ্যাস্পারজিলোপেপসিন বি*, *অ্যাস্পারজিলোপেপসিন এফ*, *অ্যাস্পারজিলাস ক্যানডিডাস অ্যালকালাইন প্রোটিনেজ*, *অ্যাস্পারজিলাস ফ্ল্যাভাস অ্যালকালাইন প্রোটিনেজ*, *অ্যাস্পারজিলাস মেলিয়াস সেমি-অ্যালকালাইন প্রোটিনেজ*, *অ্যাস্পারজিলাস অরাইজি অ্যালকালাইন প্রোটিনেজ*, *অ্যাস্পারজিলাস প্যারাসাইটিকাস অ্যালকালাইন প্রোটিনেজ*, *অ্যাসপারজিলাস সেরিন প্রোটিনেজ*, *অ্যাস্পারজিলাস সিডোউই অ্যালকালাইন প্রোটিনেজ*, *অ্যাস্পারজিলাস সোয়া অ্যালকালাইন প্রোটিনেজ*, *অ্যাস্পারজিলাস মেলিয়াস অ্যালকালাইন প্রোটিনেজ*, *অ্যাস্পারজিলাস সালফারিয়াস অ্যালকালাইন প্রোটিনেজ*, *প্রোজাইম*, *পি ৫৩৮০*, *কাইয়োরাইনেজ*, *সিপ্রোজ এস*, *সেমি-অ্যালকালাইন প্রোটিয়েজ*, *সুমিজাইম এমপি*, *প্রোজাইম ১০*, *অনোপ্রোজ*, *অনোপ্রোজ এসএ*, *প্রোটিয়েজ পি*, *প্রোমিলেজ*) হলো এক ধরনের উৎসেচক বা এনজাইম। এই উৎসেচকটি নিম্নলিখিত রাসায়নিও বিক্রিয়ায় অনুঘটক হিসেবে ভূমিকা রাখে:

: বিস্তৃত ধরনের প্রোটিন ও Bz-Arg-OEt > Ac-Tyr-OEt বিক্রিয়ায় পানিবিশ্লেষণ ঘটায়। পেপটাইড অ্যামাইডের জলীয় বিশ্লেষণ ঘটায় না।

এই এনজাইমটি মোল্ড জাতীয় ছত্রাক *[[অ্যাস্পারজিলাস অরাইজি]]*-এর অন্যতম প্রধান বহিঃকোষীয় অ্যালকালাইন এন্ডোপেপটাইডেজ।

## তথ্যসূত্র

## বহিঃসংযোগ
* 

বিষয়শ্রেণী:উৎসেচক
সেন্ট মার্টিন জাতীয় ফুটবল দল

**সেন্ট মার্টিন জাতীয় ফুটবল দল** () হচ্ছে আন্তর্জাতিক ফুটবলে সেন্ট মার্টিনের প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট মার্টিনের ফুটবলের সর্বোচ্চ নিয়ন্ত্রক সংস্থা সেন্ট-মার্টিন ফুটবল কমিটি দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৮ সালের ১৪ই জুন তারিখে, সেন্ট মার্টিন প্রথমবারের মতো আন্তর্জাতিক খেলায় অংশগ্রহণ করেছে; সিন্ট মার্টেনে অনুষ্ঠিত উক্ত ম্যাচে সেন্ট মার্টিন সিন্ট মার্টেনকে ৩–১ গোলের ব্যবধানে পরাজিত হয়েছে।

২,৬০০ ধারণক্ষমতাবিশিষ্ট আলবেরিক রিচার্ডস স্টেডিয়ামে *সেন্ট সোয়ালোস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট মার্টিন সমষ্টিতে অবস্থিত। বর্তমানে এই দলের ম্যানেজারের দায়িত্ব পালন করছেন স্তেফান অভ্রে এবং অধিনায়কের দায়িত্ব পালন করছেন জুনিয়র স্টার্সের মধ্যমাঠের খেলোয়াড় ইয়ানিক বেলেচাসে।

সেন্ট মার্টিন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট মার্টিন এপর্যন্ত একবারও অংশগ্রহণ করতে সক্ষম হয়নি।

ইয়ানিক বেলেচাসে, এলভিস ফ্লেমিং, আব্দিয়াস মিলিয়াস, ইয়ানিক চেভালিয়ে এবং দানিলো ককসের মতো খেলোয়াড়গণ সেন্ট মার্টিনের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সেন্ট মার্টিনের কোন স্থান নেই। অন্যদিকে, বিশ্ব ফুটবল এলো রেটিংয়ে সেন্ট মার্টিনের সর্বোচ্চ অবস্থান হচ্ছে ১৬২তম (যা তারা ১৯৯০ সালে অর্জন করেছিল) এবং সর্বনিম্ন অবস্থান হচ্ছে ২১২। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
*  
* কনকাকাফ-এ সেন্ট মার্টিন জাতীয় ফুটবল দল 

বিষয়শ্রেণী:সেন্ট মার্টিন জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
রোই মাটা

**রোই মাটা** ছিলেন দ্বাদশ শতাব্দীর একজন প্রতাপশালী মেলানেশিয়ান ,যা এখন ভানুয়াতু, নেতা । ফরাসী প্রত্নতাত্ত্ববিদ  ১৯৬৭ সালে তার বিস্তৃত সামধি, ২৫ জন সহচরের দেহ সহ, আবিষ্কার করেছিলেন, এবং ২০০৮ সালে বিশ্ব ঐতিহ্যবাহী স্থানের তালিকায় স্থান করে নেয়।  স্থানীয় লোককাহিনী বিশ্লেষণ করে ইরেটোকা দ্বীপে কবরটি চিহ্নিত করতে সক্ষম হয়েছিল। জনমুখে প্রাপ্ত তথ্য অনুসারে জানা যায়, রোই মাটা যখন এই দ্বীপটি জয় করেছিলেন, তখন তাঁর প্রথম লক্ষ্য ছিল উপজাতিদের একত্রিত করে একটি সৈন্যদল গঠন করা।

তাঁর শাসনআমল শান্তিপূর্ণ শাসনকাল হিসাবে পরিচিত। রোই মাটা তার ভাইকে মারাত্মকভাবে বিষা প্রদান করেছিলেন। তাঁর মরদেহ তার জন্মভূমিতে সমাহিত করা হয়নি এবং পরবর্তী প্রজন্মেরা তাঁর নাম ব্যবহার বা স্মরণ করেনি কারণ স্থানীয়রা তার আত্মাকে ভয় পেত।

২০০৮ সালে রোই মাটার সাথে সম্পৃক্ত তিনটি স্থান ইফেট, লেলেপা এবং ইরেটোকা দীপগুলোকে ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়।
কিছুই না|থাম্ব| চিফ রোই মাটার ডোমেনের মানচিত্র

চিত্র:Chief Roimata's grave (08 Jan 2017).jpg|নোত রোই মাতার সমাধি (এরোটোকা দ্বীপ, ৮ জানুয়ারী ২০১৭)
চিত্র:Roimata's wives graves.jpg|নেতা রোই মাতার স্ত্রীর কবর চিহ্নিতকারী (এরোটোকা দ্বীপ, ৮ জানুয়ারী ২০১৭)


## তথ্যসূত্র

# ভানুয়াতু এ টু জেড 25 আগস্ট 2006, পুনরুদ্ধার করেছেন।
# "রায় মাতা", এনসাইক্লোপিডিয়া ব্রিটানিকা
#  "রায়মাতা - ভানুয়াতুর প্রাচীন কিং" , ভানুয়াতু পর্যটন অফিস

বিষয়শ্রেণী:মৃত্যুর সাল অজানা
বিষয়শ্রেণী:জন্মের সাল অজানা
বিষয়শ্রেণী:বিষক্রিয়ায় মৃত্যু
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:১৩শ শতাব্দীর শাসক
বিষয়শ্রেণী:ভানুয়াতুর ইতিহাস
আনন্দ পুলিশ হাউজিং সোসাইটি

**আনন্দ পুলিশ হাউজিং সোসাইটি** হলো আনন্দ পুলিশ পরিবার কল্যাণ সমবায় সমিতি কর্তৃক গড়ে উঠা রূপগঞ্জ ইউনিয়নের একটি আবাসিক এলাকা। এটি বাংলাদেশ পুলিশের সদস্যদের মালিকানাধীন এবং পরিচালিত হয়।

## ইতিহাস
আনন্দ পুলিশ পরিবার কল্যাণ সমবায় সমিতি ২০০৭ সালে প্রতিষ্ঠিত হয়। আনন্দ পুলিশ পরিবার কল্যাণ সমবায় সমিতি আনন্দ পুলিশ হাউজিং সোসাইটি'টি গড়ে তুলেছে। সোসাইটি'টি ২০০০ সদস্যের সমন্বয়ে নিয়ে গঠিত; এদের অধিকাংশই বাংলাদেশ পুলিশের সদস্য।

নিজস্ব জমিতে নিজের একটি বাড়ী মানুষের আজন্মলালিত স্বপ্ন। আমরা যারা ঢাকা শহরের নাগরিক জীবনে অভ্যস্ত তারা সবাই চাই ঢাকায় একটি নিজম্ব আবাসন। কিন্তু দুষ্প্রাপ্যতার কারণে ঢাকায় জমি এখন সোনার চেয়ে দামী। তাছাড়া মূল শহরে বাণিজ্যিক ব্যস্ততার কারণে আবাসিক  এলাকার স্বাদ পাওয়া যায়না। একারণে আমরা সকলেই চাই রাজধানী সংলগ্ন এলাকায় একটুকরো জমি। যেখানে সকল আবাসিক সুবিধাদি বিদ্যমান। ইতোমধ্যে রাজধানী উন্নয়ন কর্তৃপক্ষ (রাজউক) শহর সংলগ্ন এলাকায় নতুন নতুন উপশহর তৈরীর প্রকল্প বাস্তবায়ন করছে। কিন্তু ইচ্ছা থাকা সত্ত্বেও এসব প্রকল্পে সবাই প্লট বরাদ্দ পান না বা পাওয়া সম্ভব হয় না। এ অবস্থা বিবেচনা করে পুলিশ বাহিনীর সদস্যদের জন্য পুলিশ বিভাগে কর্মরত কিছু সদস্য “আনন্দ পুলিশ পরিবার কল্যাণ বহুমুখী সমবায় সমিতি গঠন পূর্বক আবাসন প্রকল্প বাস্তবায়নের উদ্যোগ গ্রহণ করে। ঢাকা জেলা সমবায় রেজিষ্ট্রার কর্তৃক এটি নিবন্ধিত। এর নিবন্ধন নং-১১৩৬।পুলিশ বাহিনীতে কর্মরত অথবা সাবেক কর্মকর্তাগন এবং তাদের আত্মীয়গন এখানে প্লটের জন্য আবেদন করতে পারেন। আবাসিক প্রকল্পটির বহুমাত্রা নিশ্চিত করার লক্ষ্যে সমাজে প্রতিষ্ঠিত অন্যান্য পেশার লোকদের জন্য এই প্রকল্পে প্লট বরাদ্দ দেওয়া হচ্ছে।

## আরও দেখুন

* জলসিঁড়ি আবাসন

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:বাংলাদেশ পুলিশ
বিষয়শ্রেণী:রূপগঞ্জ উপজেলা
বিষয়শ্রেণী:ঢাকার পাড়া
এশা কারাভাদে

**এশা কারাভাদে** (জন্ম: ২১ নভেম্বর, ১৯৮৭) ভারতের পুনে থেকে আসা একজন দাবা খেলোয়াড়। তার মহিলা গ্র্যান্ডমাস্টার এবং আন্তর্জাতিক মাস্টার উপাধি রয়েছে।

তিনি ২০১০, ২০১২ এবং ২০১৪ সালের দাবা অলিম্পিয়াডসে ভারতের হয়ে খেলেছেন।

## অর্জনসমূহ
এশা ২০০৪ সালে মহারাষ্ট্রের সরকার কর্তৃক প্রদত্ত শিব ছত্রপতি পুরস্কার জিতেছেন।

এশা চেন্নাইয়ের ৩৮ তম জাতীয় মহিলা প্রিমিয়ার দাবা চ্যাম্পিয়নশিপে প্রথম রানার আপ হয়েছিলেন।

তিনি দক্ষিণ আফ্রিকার কমনওয়েলথ দাবা চ্যাম্পিয়নশিপে স্বর্ণ পদক জিতেছিলেন।

তিনি ইরানে এশিয়ান স্বতন্ত্র মহিলা দাবা চ্যাম্পিয়নশিপে ব্রোঞ্জ পদক পেয়েছিলেন।

ইস্তাম্বুলের চল্লিশতম দাবা অলিম্পিয়াড ২০১২-তে চতুর্থ স্থান অর্জনকারী মহিলা দাবা দলে ছিলেন তিনি।

তিনি সেই মহিলা দাবা দলে ছিলেন যারা ব্লিজেট ফর্ম্যাটে একটি স্বর্ণপদক এবং তাবরিজে এশিয়ান নেশনস কাপ ২০১৪-এ র‌্যাপিড এবং স্ট্যান্ডার্ড ফরম্যাটে রৌপ্য পদক জিতেছিল।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দাবার নারী গ্র্যান্ডমাস্টার
বিষয়শ্রেণী:২০১০ এশিয়ান গেমসের দাবাড়ু
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:ভারতীয় নারী দাবাড়ু
বিষয়শ্রেণী:দাবার আন্তর্জাতিক মাস্টার
বিষয়শ্রেণী:২১শ শতাব্দীর ভারতীয় নারী ক্রীড়াবিদ
মন্টসেরাট জাতীয় ফুটবল দল

**মন্টসেরাট জাতীয় ফুটবল দল** () হচ্ছে আন্তর্জাতিক ফুটবলে মন্টসেরাটের প্রতিনিধিত্বকারী পুরুষদের জাতীয় দল, যার সকল কার্যক্রম মন্টসেরাটের ফুটবলের সর্বোচ্চ নিয়ন্ত্রক সংস্থা মন্টসেরাট ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং ১৯৯৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯১ সালের ১০শে মে তারিখে, মন্টসেরাট প্রথমবারের মতো আন্তর্জাতিক খেলায় অংশগ্রহণ করেছে; সেন্ট লুসিয়ায় অনুষ্ঠিত উক্ত ম্যাচে মন্টসেরাট সেন্ট লুসিয়ার কাছে ৩–০ গোলের ব্যবধানে পরাজিত হয়েছে।

১,০০০ ধারণক্ষমতাবিশিষ্ট ব্লেকস ইস্টেট স্টেডিয়ামে *এমেরাল্ড বয়েজ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মন্টসেরাটের রাজধানী প্লাইমাউথে অবস্থিত। বর্তমানে এই দলের ম্যানেজারের দায়িত্ব পালন করছেন উইলি ডোনাচি এবং অধিনায়কের দায়িত্ব পালন করছেন নটিংহ্যাম ফরেস্টের আক্রমণভাগের খেলোয়াড় লাইল টেইলর।

মন্টসেরাট এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও মন্টসেরাট এপর্যন্ত একবারও অংশগ্রহণ করতে সক্ষম হয়নি।

ডিন ম্যাসন, ব্র্যাডলি উড-গার্নেস, অ্যালেক্স জেমস ডায়ার, জেলি হজসন এবং লাইল টেইলরের মতো খেলোয়াড়গণ মন্টসেরাটের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৪ সালের আগস্ট মাসে প্রকাশিত র‌্যাঙ্কিংয়ে মন্টসেরাট তাদের ইতিহাসে সর্বোচ্চ অবস্থান (১৬৫তম) অর্জন করে এবং ২০১১ সালের জানুয়ারি মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মন্টসেরাটের সর্বোচ্চ অবস্থান হচ্ছে ১০৭তম (যা তারা ১৯৫০ সালে অর্জন করেছিল) এবং সর্বনিম্ন অবস্থান হচ্ছে ২৩৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
* ফিফা-এ মন্টসেরাট জাতীয় ফুটবল দল  
* কনকাকাফ-এ মন্টসেরাট জাতীয় ফুটবল দল  

বিষয়শ্রেণী:মন্টসেরাট জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
পুদুপত্তনম

**পুদুপত্তনম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে পুদুপত্তনমের জনগণনা ছিলো ২০,৮৯৭ জন৷

পুদুপত্তনমের দক্ষিণপ্রান্তে রয়েছে কালবক্কম পরিকল্পিত নগর এবং উত্তরদিকে রয়েছে ঐতিহাসিক শহর সদুরঙ্গপত্তনম৷ অনতিদূরে রয়েছে ইন্দিরা গান্ধী পরমাণু গবেষণা কেন্দ্রের বিকারক ও মাদ্রাজ পারমাণবিক বিদ্যুৎ কেন্দ্র

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী পুদুপত্তনমের মোট জনসংখ্যা ২১,১৫১ জন, যেখানে ১০,৬২১ জন পুরুষ ও ১০,৫৩০ জন নারী৷ অর্থাৎ প্রতিহাজার পুরুষে ৯৯১ জন নারীর বাস৷ মোট পরিবার সংখ্যা ৫,৪৫৪ টি৷ ছয় বছর অনূর্ধ্ব শিশু সংখ্যা ২,২৪৩, যা মোট জনসংখ্যার ১০.৬০ শতাংশ৷ পুদুপত্তনমের মোট সাক্ষরতার হার ৮৯.৭৩ শতাংশ, যেখানে পুরুষ সাক্ষরতার হার ৯৪.৩৪ শতাংশ ও নারী সাক্ষরতার হার ৮৫.১০ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
কালবক্কম

**কালবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পুর অঞ্চল। করমণ্ডল উপকূল বরাবর এটি চেন্নাই শহর থেকে ৭০ কিলোমিটার দক্ষিণে অবস্থিত৷ ভারতের পারমাণবিক শক্তি কেন্দ্রসহ উত্তর ও দক্ষিণে পুদুপত্তনম ও সদুরঙ্গপত্তনম নিয়ে কালবক্কম টাউনশিপ গঠিত৷ এটি তিরুবান্মিয়ুর থেকে , পুদুচেরি থেকে  দূরে অবস্থিত৷ মাদ্রাজ পারমাণবিক বিদ্যুৎ কেন্দ্রের পরিসংখ্যান অনুযায়ী পারমাণবিক কেন্দ্র থাকার পরেও ব্যবস্থাপনার কারণে কালবক্কমের বায়ুদূষণ হার ৫০ গুন কম৷
 
কালবক্কম নিউক্লীয় বিদ্যুৎ উৎপাদন কেন্দ্র ও গবেষণা কেন্দ্রের জন্য পরিচিত৷ এখানে মাদ্রাজ পারমাণবিক বিদ্যুৎ কেন্দ্র (এমএপিএস), ইন্দিরা গান্ধী পারমাণবিক গবেষণা কেন্দ্র (আইজিসিঅআর), যা ভাবা পরমাণু গবেষণা কেন্দ্রের সংসৃষ্ট৷ ভারতের নিউক্লিয়ার প্ল্যান্টগুলির মধ্যে একমাত্র কালবক্কমেই ফাস্ট ব্রিডার টেস্ট রিএক্টর ও প্রেশারাইজড হেভি ওয়াটার রিএক্টর উপলব্ধ৷

২০০৪ খ্রিস্টাব্দের ২৬শে ডিসম্বরের ভূমিকম্পের ফলে সৃষ্ট জলোচ্ছ্বাসে কালবক্কম ও আশেপাশের ২০০ জনের প্রাণহানি হয়৷ এখানে সুনামিতে মৃত ৩৯ জনের উদ্দেশ্যে একটি স্মৃতিসৌধ রয়েছে৷

## পুনর্গঠন

কিছু দিন আগেও কালবক্কমের সমুদ্রসৈকত বরাবর সারিবদ্ধ ঝাউ গাছ ও বহু আগাছা ছিলো৷ কিন্তু বর্তমানৈ সুনামির ফলে পুনরায় হতে পারা ক্ষয়ক্ষতির কথা মাথায় রেখে ঝাউয়ের সাথে সাথে আগাছা লাগানোর কাজ পুরোদমে চলছে৷ ভবিষ্যতের সুনামি প্রতিহত করার জন্য তীর বরাবর সুনামি দেওয়াল তৈরি করা হয়েছে৷ তুলানামূলক শান্ত সমীদ্রের জলের স্রোত ও ঘাত কম৷

কালবক্কম মহাবলীপুরমের মতো চেন্নাই নিকটস্থ বড় পর্যটন কেন্দ্রের অতি নিকটে অবস্থিত৷ গত তিরিশ বছর ধরে শহরের পরিবেশ পর্যালোচিত হয়ে এসেছে৷ শহরে রয়েছে বহু উদ্যান, টেনিস কোর্ট, অন্যান্য খেলার স্থান, নাচ-গান প্রভৃতি বিনোদনের বহু স্থান৷

## বাস পরিষেবা
কালবক্কম শহর টিএনএসটিসি চালিত একাধিক বাস পরিষেবার মাধ্যমে রাজ্যের ও পার্শ্ববর্তী রাজ্যের বিভিন্ন স্থানের সাথে যুক্ত৷ চেন্নাই থেকে পুদুচেরি পর্যন্ত বিস্তৃত ৪৯ নং রাজ্য সড়ক কালবক্কমের ওপর দিয়ে দীর্ঘায়িত৷ এখান থেকে যে অঞ্চলগুলির বাস পরিষেবা রয়েছে সেগুলি হলো, চেন্নাই,পুদুচেরি, বেঙ্গালুরু, কোয়েম্বাটুর, তিরুচিরাপল্লী, নাগেরকোয়িল, তিরুপতি, ভেলোর, তিরুবন্নামালাই চিত্তুর, তিন্ত্রিবনম, কাঞ্চীপুরম, চেঙ্গলপট্টু, চেইয়ুর, আনাইকট, মাদুরাই, হোশূর প্রভৃতি৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:কাঞ্চীপুরম জেলার শহর ও নগর